ᱡᱚᱨᱡᱤᱭᱟ

ᱡᱚᱨᱡᱤᱭᱟ (Georgian: საქართველო, translit.: sakartvelo, IPA: [sɑkʰɑrtʰvɛlɔ] (About this soundlisten)) ᱫᱚ ᱤᱣᱨᱳᱯ ᱨᱮᱱᱟᱜ ᱢᱤᱫᱴᱮᱱ ᱫᱤᱥᱟᱹᱢ ᱠᱟᱱᱟ᱾ ᱱᱚᱣᱟ ᱫᱤᱥᱟᱹᱢ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱦᱩᱭᱩᱜ ᱠᱟᱱᱟ ᱛᱤᱵᱤᱞᱤᱥᱤ᱾ ᱠᱨᱤᱥᱱᱳ ᱫᱚᱨᱮᱭᱟ ᱟᱨ ᱠᱟᱥᱯᱤᱭᱟᱱ ᱫᱚᱨᱮᱭᱟ ᱛᱟᱞᱟᱨᱮ ᱢᱮᱱᱟᱜ ᱠᱚᱧᱮ ᱠᱚᱠᱮᱥᱟᱥ ᱮᱞᱟᱠᱟ ᱨᱮᱱᱟᱜ ᱢᱤᱫᱴᱮᱱ ᱫᱤᱥᱟᱹᱢ ᱠᱟᱱᱟ ᱡᱚᱨᱡᱤᱭᱟ᱾ ᱠᱚᱧᱮ ᱠᱚᱠᱮᱥᱟᱥ ᱨᱮᱱᱟᱜ ᱟᱨ ᱵᱟᱨᱮᱭᱟ ᱫᱤᱥᱟᱹᱢ ᱫᱚ ᱦᱩᱭᱩᱜ ᱠᱟᱱᱟ ᱟᱡᱟᱨᱵᱟᱭᱡᱟᱱ ᱟᱨ ᱟᱨᱢᱮᱱᱤᱭᱟ᱾ 

ᱡᱚᱨᱡᱤᱭᱟ ᱨᱮᱱᱟᱜ ᱚᱛ ᱦᱟᱥᱟ ᱫᱚ ᱟᱹᱰᱤᱜᱮ ᱡᱩᱫᱟᱹ ᱜᱮᱭᱟ᱾ ᱱᱚᱸᱰᱮ ᱫᱚ ᱟᱹᱰᱤ ᱩᱥᱩᱞ ᱵᱩᱨᱩᱢᱟᱞᱟ ᱟᱨ ᱫᱚᱨᱮᱭᱟ ᱟᱲᱮ ᱟᱲᱮ ᱛᱮ ᱟᱹᱰᱤ ᱪᱚᱯᱚᱛ ᱡᱟᱜᱟ ᱢᱮᱱᱟᱜᱼᱟ᱾ ᱑᱙᱒᱒ ᱥᱮᱨᱢᱟ ᱨᱮ ᱡᱚᱨᱡᱤᱭᱟ ᱥᱳᱵᱷᱤᱭᱮᱛ ᱤᱣᱱᱤᱭᱚᱱ ᱥᱟᱶᱛᱮᱭ ᱥᱮᱞᱮᱫᱽ ᱟᱠᱟᱱᱟ᱾ ᱑᱙᱙᱑ ᱥᱮᱨᱢᱟ ᱨᱮ ᱯᱷᱩᱨᱜᱟᱹᱞ ᱧᱟᱢ ᱯᱚᱨᱮ ᱱᱚᱸᱰᱮ ᱞᱟᱹᱲᱦᱟᱹᱭ ᱮᱛᱦᱚᱵ ᱞᱮᱱᱟ᱾ ᱛᱚᱵᱮ ᱑᱙᱙᱐ ᱥᱮᱨᱢᱟ ᱛᱟᱭᱚᱢ ᱞᱟᱹᱲᱦᱟᱹᱭ ᱛᱷᱤᱨ ᱧᱚ ᱞᱮᱱ ᱠᱷᱟᱱ ᱠᱟᱹᱣᱰᱤ ᱟᱹᱨᱤ ᱦᱚᱸ ᱟᱥᱛᱮ ᱟᱥᱛᱮ ᱢᱚᱡᱽ ᱤᱫᱤᱭᱱᱟ᱾ ᱑᱙᱙᱕ ᱥᱮᱨᱢᱟ ᱨᱮ ᱥᱳᱵᱷᱤᱭᱮᱛ ᱥᱟᱥᱚᱱ ᱛᱟᱭᱚᱢ ᱡᱚᱨᱡᱤᱭᱟ ᱨᱮᱱᱟᱜ ᱯᱟᱹᱦᱤᱞ ᱥᱚᱢᱵᱤᱫᱷᱟᱱ ᱯᱟᱥ ᱞᱮᱱᱟ᱾  

ᱡᱚᱨᱡᱤᱭᱟ ᱨᱮᱱᱟᱜ ᱥᱤᱢᱱᱟ ᱵᱷᱤᱛᱨᱤᱨᱮ ᱵᱟᱨᱮᱭᱟ ᱟᱞᱟᱫᱟ ᱯᱨᱚᱡᱟᱛᱚᱱᱛᱨᱚ ᱢᱮᱱᱟᱜ-ᱚ᱾ ᱢᱤᱫᱴᱮᱱ ᱫᱚ ᱡᱚᱨᱡᱤᱭᱟ ᱨᱮᱱᱟᱜ ᱠᱚᱧᱮ-ᱯᱟᱪᱷᱮ ᱠᱚᱱᱟ ᱨᱮ ᱟᱡᱟᱨᱤᱭᱟ ᱟᱨ ᱮᱛᱚᱢ-ᱯᱟᱪᱷᱮ ᱨᱮ ᱟᱵᱠᱷᱟᱡᱤᱭᱟ᱾ ᱵᱟᱱᱟᱨᱟᱜ ᱜᱮ ᱠᱨᱤᱥᱱᱚ ᱫᱚᱨᱮᱭᱟ ᱨᱮ ᱦᱩᱰᱤᱧ ᱡᱟᱜᱟ ᱢᱮᱱᱟᱜᱼᱟ᱾ ᱤᱱᱟᱹᱠᱤᱱ ᱵᱟᱫᱽ ᱠᱟᱛᱮ ᱦᱚᱸ ᱠᱚᱧᱮ ᱚᱥᱮᱴᱤᱭᱟ ᱧᱩᱛᱩᱢᱟᱱ ᱟᱨ ᱢᱤᱫᱴᱮᱱ ᱟᱞᱟᱫᱟ ᱥᱟᱥᱚᱱ ᱡᱟᱜᱟ ᱢᱮᱱᱟᱜᱼᱟ᱾ ᱟᱵᱠᱷᱟᱡᱤᱭᱟ ᱟᱨ ᱠᱚᱧᱮ ᱚᱥᱮᱴᱤᱭᱟ ᱮᱛᱚᱢ ᱥᱮᱡ ᱨᱟᱥᱤᱭᱟ ᱢᱮᱱᱟᱜᱼᱟ᱾ ᱟᱡᱟᱨᱤᱭᱟᱹ ᱠᱚᱧᱮ ᱥᱮᱡ ᱛᱩᱨᱠᱤ ᱫᱤᱥᱟᱹᱢ ᱢᱮᱱᱟᱜᱼᱟ᱾  

 ᱱᱟᱜᱟᱢ 
ᱤᱥᱟᱹᱭ ᱫᱷᱚᱨᱚᱢ ᱯᱟᱥᱱᱟᱣ ᱞᱟᱦᱟᱨᱮ ᱡᱚᱨᱡᱤᱭᱟᱨᱮ ᱵᱳᱫᱫᱷᱳ ᱫᱷᱚᱨᱚᱢ ᱥᱟᱶᱛᱮ Natural Worship ᱛᱟᱸᱦᱮᱸᱠᱟᱱᱟ᱾ ᱡᱤᱥᱩᱣᱟᱜ ᱡᱟᱱᱟᱢ ᱓᱓᱗ ᱥᱮᱨᱢᱟ ᱛᱟᱭᱚᱢ ᱨᱟᱡᱟ ᱢᱤᱨᱤᱭᱟᱱ ᱛᱮᱥᱟᱨ ᱱᱚᱸᱰᱮ ᱤᱥᱟᱹᱭ ᱫᱷᱚᱨᱚᱢ ᱨᱟᱡᱽ ᱫᱷᱚᱨᱚᱢ ᱦᱤᱥᱟᱹᱵᱛᱮᱭ ᱜᱷᱳᱥᱳᱱᱟ ᱞᱮᱫᱟ᱾ ᱤᱱᱟᱹ ᱛᱟᱭᱚᱢ ᱠᱷᱚᱱ ᱤᱥᱟᱹᱭ ᱫᱷᱚᱨᱚᱢ ᱫᱚ ᱱᱚᱸᱰᱮ ᱯᱟᱥᱱᱟᱣ ᱮᱱᱟ᱾  

 ᱚᱛᱱᱚ 
ᱡᱚᱨᱡᱤᱭᱟ ᱨᱮᱱᱟᱜ ᱚᱛ ᱦᱟᱥᱟ ᱫᱚ ᱦᱩᱭᱩᱜ ᱠᱟᱱᱟ 69,700 km2᱾ ᱡᱚᱨᱡᱤᱭᱟ ᱨᱮᱫᱚ ᱟᱭᱢᱟ ᱵᱩᱨᱩ ᱢᱮᱱᱟᱜᱼᱟ᱾ 

 ᱨᱟᱡᱽᱱᱤᱛᱤ 
ᱡᱚᱨᱡᱤᱭᱟ ᱨᱮᱱᱟᱜ ᱨᱟᱡᱽᱱᱤᱛᱤ ᱫᱚ ᱟᱭᱢᱟ ᱫᱚᱞ ᱠᱳᱣᱟᱜ ᱢᱮᱥᱟ ᱠᱟᱛᱮ ᱛᱮᱭᱟᱨ ᱟᱠᱟᱱ ᱯᱨᱚᱡᱟᱛᱚᱱᱛᱨᱚ ᱪᱟᱹᱞᱩ ᱢᱮᱱᱟᱜᱼᱟ᱾ ᱨᱟᱥᱴᱨᱚᱯᱳᱛᱤ ᱜᱮ ᱫᱤᱥᱟᱹᱢ ᱨᱮᱱ ᱢᱩᱬᱩᱛ ᱠᱟᱱᱟᱭ᱾ ᱫᱤᱥᱟᱹᱢ ᱨᱮᱱᱟᱜ ᱱᱤᱨᱵᱟᱦᱤ ᱠᱷᱚᱢᱚᱛᱟ ᱫᱚ ᱥᱚᱨᱠᱟᱨ ᱪᱮᱛᱟᱱ ᱢᱮᱱᱟᱜᱼᱟ᱾ ᱟᱹᱭᱤᱱ ᱠᱟᱹᱱᱩᱱ ᱫᱚ ᱥᱚᱨᱠᱟᱨ ᱟᱨ ᱟᱹᱭᱤᱱ ᱥᱚᱵᱷᱟ ᱪᱮᱛᱟᱱ ᱢᱮᱱᱟᱜᱼᱟ᱾

 ᱫᱷᱚᱨᱚᱢ 
ᱡᱚᱨᱡᱤᱭᱟ ᱨᱮᱱᱟᱜ ᱢᱩᱬᱩᱛ ᱫᱷᱚᱨᱚᱢ ᱫᱚ ᱦᱩᱭᱩᱜ ᱠᱟᱱᱟ ᱚᱨᱛᱷᱚᱰᱚᱠᱥ ᱤᱥᱟᱹᱭ᱾ ᱤᱱᱟᱹ ᱛᱟᱭᱚᱢ ᱤᱥᱞᱟᱢ ᱫᱷᱚᱨᱚᱢ ᱨᱮᱱ ᱢᱟᱹᱱᱢᱤ ᱑᱐ ᱵᱷᱟᱜᱽ ᱞᱮᱠᱟ ᱢᱮᱱᱟᱜ ᱠᱳᱣᱟ᱾ ᱟᱨᱢᱮᱱᱤᱭᱟᱱ ᱮᱯᱚᱥᱴᱳᱞᱤᱠ ᱢᱮᱱᱟᱜ ᱠᱳᱣᱟ ᱒.᱙ ᱵᱷᱟᱜᱽ, ᱨᱳᱢᱟᱱ ᱠᱮᱛᱷᱚᱞᱤᱠ ᱐.᱕ ᱵᱷᱟᱜᱽ ᱟᱨ ᱮᱴᱟᱜ ᱠᱳ ᱢᱮᱱᱟᱜ ᱠᱳᱣᱟ ᱒.᱕ ᱵᱷᱟᱜᱽ᱾

 ᱟᱨᱦᱚᱸ ᱧᱮᱞᱢᱮ 

Outline of Georgia (country)
Index of Georgia (country)-related articles

 ᱵᱟᱨᱦᱮ ᱡᱚᱱᱚᱲ 

 Government

 President of Georgia 
 Government of Georgia
 Ministry of Foreign Affairs of Georgia
 Department of Tourism and Resorts
 American Chamber of Commerce in Georgia
 Chief of State and Cabinet Members

 General information


 Georgia at UCB Libraries GovPubs

 Georgia profile from the BBC News


 Association of Modern Scientific Investigation – (AMSI)

 News media

 Civil Georgia, daily news about Georgia
 Crisis profile, Georgia, Abkhazia, S. Ossetia From Reuters Alertnet
 Georgian Daily , all the latest news from Georgia and related to Georgia
 NewsGeorgia Google Translation into English from the NewsGeorgia (Russian Language) site
 GeorgiaCaucasus.com GeorgiaCaucasus.com – online info Magazine dedicated to Georgia and Caucasus

ᱥᱟᱹᱠᱷᱭᱟᱹᱛ

ᱛᱷᱚᱠ:ᱫᱤᱥᱟᱹᱢ 
ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ